VEGA præsenterer  **The Charlatans charmerer deres engelske indierock ind i VEGA**

***Den engelske rockkvartet har et nyt anmelderrost album under armen, når de den 19. februar rocker Lille VEGAs scene.***

 **Da The Charlatans startede deres rockede rejse i slutfirserne blev de associeret med den kreative Madchester-scene i Manchester sammen med bands som The Stone Rose og Happy Mondays.**

 **Bandet havde dog deres helt eget take på musikken og blander 60’er soul, R&B og garage rock til hits som ”**[The Only One I know”.](https://www.youtube.com/watch?v=0RJwW77Lsj8)  **I maj måned udkom The Charlatans’ trettende langspiller, *Different Days*, som byder på en stjernerække af samarbejdspartnere i form af Paul Weller, Johnny Marr, Ian Rankin og Sharon Horgan m.fl.**

**Det nuværende lineup, Tim Burgess (vokaler), Martin Blunt (bas), Mark Collins (guitar) og Tony Rogers (keyboard) åbnede i starten af indspilningsprocessen dørene for venner og samarbejdspartnere ud af nød som følge af deres trommeslager, Jon Brookes død i 2013. Men de forskellige samarbejdspartnere endte med at inspirere processen massivt. Som Johnny Marr der kun ville komme forbi i en times tid, men endte med en fem timers studiesession og featuring på tre sange blandt andet førstesinglen ”Plastic Machinery”.**

***Different Days* følger op på successen med The Charlatans’ sidste album, *Modern Nature*, som fik anmelderne i godt humør og scorede fine hitlisteplaceringer. Derudover modtog bandet også musikmagasinet Qs ”lifetime achievement award” efterfølgende.**

**Fakta om koncerten**:

The Charlatans (UK)

Mandag den 19. februar kl. 20.00

Lille VEGA, Enghavevej 40, 1674 København V

Billetpris: 180 kr. + gebyr
Billetsalget starter onsdag den 29. november kl. 10.00 via vega.dk og Ticketmaster.